**Mór Városi Önkormányzat Képviselő-testületének**

**12/2019. (I.30.) Kt.**

**határozata**

**a MÓRHŐ Kft. vezető tisztségviselőinek, felügyelőbizottsági tagjainak és vezető állású munkavállalóinak javadalmazásáról szóló szabályzat módosítása tárgyában**

Mór Városi Önkormányzat Képviselő-testülete az alapító részéről jóváhagyja az 55/2016. (III.30.) Kt. határozattal elfogadott a MÓRHŐ Kft. vezető tisztségviselőinek, felügyelőbizottsági tagjainak és vezető állású munkavállalóinak javadalmazásáról szóló szabályzat módosítását az alábbiak szerint:

1. A Javadalmazási Szabályzat III. fejezet 1. pontja helyébe az alábbi pont kerül:

**„1. Az ügyvezető munkáját munkaviszonyban látja el, amely után személyi alapbérre jogosult. A Képviselő-testület prémiumfeltételeket tűzhet ki az ügyvezetőnek. A társaság legfőbb szerve, bizonyos feladatok elvégzésére céljutalmat tűzhet ki, amelynek kifizethető összegét utólag a feladat teljesülésének arányában határozza meg. Az ügyvezetőt a társaság többi alkalmazottja által kapott, munkaviszonyhoz kötődő, nem bérjellegű juttatás illeti meg.”**

2. Egyúttal felhatalmazást ad a módosítás cégbírósághoz történő benyújtására.

Határidő: 2019.02.28.

Felelős: a gazdasági társaság ügyvezetője (Önkormányzati Iroda)

 Fenyves Péter Dr. Ujszászi György Szabolcs

 polgármester jegyző